Rita Wilson

Margarita Ibrahimoff (bul. Маргарита Ибрахимова, grec. Μαργαρίτα Ιμπραΐμοφ; * 26. október 1956, Los Angeles, Kalifornia, USA) profesionálne známa ako Rita Wilson, je americká herečka, producentka a speváčka. V roku 2019 získala svoju hviezdu na Hollywoodskom chodníku slávy.

Životopis 
Jej rodičia boli európskeho pôvodu. Otec pochádzal z Bulharska a matka z Grécka. Jej otec bol pôvodom moslim. V roku 1949 sa presťahoval z Bulharska do USA a vzápätí konvertoval na pravoslávne kresťanstvo. V roku 1960 si jej otec zmenil meno na Allan Wilson, Rita prijala priezvisko Wilsonová a bola vychovávaná v gréckej pravoslávnej viere.

Kariéra 
Jej herecká kariéra začala jedno epizódou zo seriálu The Brady Bunch, ktorý vyšiel v roku 1972. V roku 1982 sa dvakrát objavila v seriály M * A * S * H.

V roku 1994 sa pripojila k hereckému obsadeniu ako Steve Martin, Juliette Lewis, Adam Sandler a Liev Schreiber vo filme Mixed Nuts. O rok neskôr sa objavila vedľa herečky Demi Moorovej v komédií Now and Then. Stvárnila tiež manželku Arnolda Schwarzeneggera vo vianočnej komédií Jingle All the Way.

Pomohla herečke Nii Vardalosovej preraziť v jej kariére po tom, čo jej ponúkla možnosť hrať vo filme My Big Fat Greek Wedding, v ktorom sa Wilsonová podieľala na produkcií. V roku 2016 vyšlo pokračovanie My Big Fat Greek Wedding 2,v ktorom mala Wilsonová vedľajšiu úlohu.

V roku 2008 sa Wilsonová podieľala na produkcií muzikálu Mamma Mia! a o osem rokov neskôr produkovala aj jeho pokračovanie v roku 2019.

V roku 2006 Wilsonová debutovala na Broadwayi, kde zohrala úlohu Roxie Hartovej pri obnove muzikálu Chicago. V roku 2015 sa vrátila na Broadway v pôvodnej vypredanej hre Larryho Davida, Fish in the Dark, kde hráva manželku Brendu.

Osobný život 
V roku 1988 sa vydala za herca Toma Hanksa a majú dvoch synov, Chestera a Trumana. Hanks má dve deti z prvého manželstva, Colina a Elizabeth.

Je členkou gréckej pravoslávnej cirkvi.

V apríli 2015 oznámila, že jej bola diagnostikovaná rakovina prsníka a že podstúpila dvojitú mastektómiu. Po mesačnej prestávke sa vrátila späť do televízie Larryho Davida v relácii Dark Broadway.

Dňa 12. marca 2020 Hanks prostredníctvom svojho profilu na Instagrame oznámil, že sa u jeho manželky a aj u neho prejavil vírus COVID-19.

Filantropia 
Už viac ako dvadsať rokov sú s manželom, Stevenom Spielbergom a Kate Capshaw čestnými spolupredsedami Fondu pre výskum rakoviny žien (WCRF), ktorý sa špecializuje na získavanie peňazí na rakovinu žien. V roku 2016 sa WCRF spojilo s Nadáciou pre výskum rakoviny prsníka Evelyn Lauder. Wilsonová prispela do centra rakoviny Moffitt darovaním šperkov „True Hearts“ vyrobených z mincového striebra.

Spolu s manželom tiež 25 rokov podporovali Shakespearovské centrum v Los Angeles, od roku 1989, keď sa Wilsonová objavila ako Celia v produkcii „As You Like It“. Každoročné podujatie Simply Shakespeare získava prostriedky na podporu programov pre znevýhodnenú mládež. Medzi hudobníkov v zbierkach patria Paul McCartney, Paul Simon, Jackson Browne, Faith Hill, Tim McGraw, Ben Harper, Reba McEntire a ďalší.

Manželia tiež pravidelne prispievajú k iným charitatívnym organizáciám vrátane projektu AIDS Los Angeles mnohých ďalších.

S manželom tiež významne prispeli k pomoci ľuďom, ktorí v Grécku utrpeli požiar Mati. To jej s manželom prinieslo čestnú občianstvo  Grécka od gréckeho prezidenta Prokopisa Pavlopoulosa dňa 27. decembra 2019.

Iné projekty

Zdroj 

Televízne herečky USA
Filmové herečky USA
Dabingové herečky USA
Speváčky USA
Filmoví producenti USA
Hollywoodsky chodník slávy
Osobnosti USA gréckeho pôvodu
Osobnosti z Los Angeles